સુપ્રીમ કોર્ટે ગઈ ૧૮મી જાન્યુઆરીએ કેન્દ્રને મનરેગા,અન્ન સુરક્ષા કાયદો અને મધ્યાહ્ન ભોજન યોજનાઓના અમલીકરણ વિશે માહિતી પૂરી પાડવા જણાવ્યું હતું. અદાલતે અસરગ્રસ્તોને લઘુતમ આવશ્યક રોજગાર અને ખોરાક ઉપલબ્ધ કરાવવામાં આવે છે કે નહીં તે વિશે જાણવા માગ્યું હતું.બેંચ જાહેર હિતની એક અરજી પર સુનાવણી કરી રહી હતી, જેમાં આક્ષેપ કરવામાં આવ્યો છે કે ઉત્તર પ્રદેશ, કર્ણાટક, મધ્યપ્રદેશ,આંધ્રપ્રદેશ,તેલંગાણા, મહારાષ્ટ્ર, ગુજરાત, ઓડિશા, ઝારખંડ, બિહાર, હરિયાણા અને ચંડીગઢ દુષ્કાળગ્રસ્ત છે પરંતુ વહિવટીતંત્ર યોગ્ય રાહત પૂરી પાડી રહ્યું નથી.